Kampung Melayu Raya, Segamat

Kampung Melayu Raya adalah sebuah kawasan perkampungan yang terletak dalam daerah Segamat, Johor. Ia sebuah kampung tradisional dalam Mukim Pogoh. Kampung ini dibuka dengan rasminya pada 4 November 1952. Nama ”Melayu Raya” diberi sempena nama En. Ali bin Raya yang merupakan Pegawai Daerah Segamat ketika itu. 

Kampung Melayu Raya terletak  lebih kurang 15km dari bandar Segamat, dengan majoriti penduduk berbangsa Melayu. Dengan jumlah keluasan 1887 ekar, Kampung Melayu Raya mempunyai lebih 1000 orang penduduk*. Kampung ini juga termasuk dalam Gerakan Daya Wawasan Daerah Segamat.

Kampung Melayu Raya adalah kampung induk yang mempunyai 3 buah kampung rangkaian iaitu Kampung Genuang Baru, Kampung Sri Dagang dan Kampung India Genuang Baru. Rangkaian ini ditadbir oleh sebuah Jawatankuasa Kemajuan Dan Keselamatan Kampung (JKKK) Pogoh 4.

Pentadbiran 
Kampung Melayu Raya ditadbir dibawah pentadbiran Majlis Pengurusan Komuniti Kampung (MPKK) di bawah kuasa seorang ketua kampung. Ketua Kampung ketika ini adalah Encik Ab. Razak bin Ab. Rahman

Prasarana

Pendidikan 

 Sekolah Kebangsaan Melayu Raya
 Tabika KEMAS Permata Kg Melayu Raya
 Sekolah Agama Melayu Raya

Infrastruktur 

 Dewan Terbuka
 Balairaya
 Klinik Desa
 Masjid Jamek Naemah Kampung Melayu Raya
 Surau An-Nur Ithnin Budi Jalan No. 3
 Surau Jalan No 2

Pencapaian

 2009 - Johan, Anugerah Desa Cemerlang, Peringkat Daerah Segamat
 2009 - Naib Johan, Anugerah Desa Cemerlang, Peringkat Negeri Johor

Tokoh 

 Datuk Hj. Ayub bin Rahmat - Anak kelahiran Kampung Melayu Raya yang merupakan Ahli Dewan Undangan Negeri Johor bagi kawasan Kemelah selama tiga penggal berturut-turut dari tahun 2004 hingga tahun 2018. Beliau kini merupakan Presiden Persekutuan Angkat Berat Malaysia sejak tahun 2018.

Daerah Segamat
Kampung di Johor